Працэсы адкату постсавецкіх краін да аўтарытарызму і таталітарызму прынцыпова падобныя. Але адбываюцца яны з рознай хуткасцю, на тле адрозных гістарычных традыцый, у розных геаграфічных маштабах. У Беларусі, адносна невялікай краіне, адкат адбыўся на першай постсавецкай фазе, на самым пачатку трансфармацыі старой сістэмы, калі дэмакратычныя сілы былі слабыя, без вопыту, не паспелі арганізацыйна аформіцца, стварыць устойлівую сістэмную апазіцыю. Але і ў гэтых акалічнасцях старой-новай рэакцыйнай бюракратыі на чале з Аляксандрам Лукашэнкам спатрэбілася дзясятак гадоў, каб утаймаваць энергію масавага супраціву. Узгадаем хаця б шматтысячныя “Маршы свабоды. Менавіта ўтаймаваць, але не зліквідаваць канчаткова, пра што сведчыць шматтысячная Плошча–2010.